Lowiaceae

**Lowiaceae** je familija monokotiledonih biljaka iz reda Zingiberales. Obuhvata samo jedan rod (*Orchidantha*). Nominotipski rod *Lowia*, kao i nekada validni rod *Protamomum*, danas se smatraju delom roda *Orchidantha*. Filogenetski, familiji Lowiaceae najsrodnija je familija Strelitziaceae, od koje se odvojila pre oko 78 miliona godina. Biljke familije Lowiaceae naseljavaju suptropske i tropske oblasti Kine, Indokine i Bornea, gde su retke i lokalnog arela.

## Opis
Vrste familije Lowiaceae (odnosno, roda *Orchidantha*) su višegodišnje biljke koje poseduju samo podzemno stablo (horizontalni, simpodijalno granat rizom). Rizom nosi ljuspaste listove, fotosintetske listove i cvetne drške. Cvetovi su hermafroditni, sakupljeni u cimozne cvasti, poseduju brakteje. Oblikom i zigomorfnošću podsećaju na cvetove orhideja. Cvetovi neprijatnog mirisa „traju" samo jedan dan, a oprašivanje vrše insekti. Sam proces oprašivanja je retko zabeležen od strane autora, sem za vrstu *Orchidantha inouei*, čiji su opšrašivači tvrdokrilci iz familije balegara (Scarabaeidae). Plod je čaura. Semena imaju trorežnjevit arilus. Osnovni broj hromozoma je x = 9.

Sinapomorfne osobine vrsta ove familije su:
* razrastanje adaksijalnog kruničnog listića u veliku usnu;
* prisustvo brojnih vidljivih nerava paralelnih središnjem nervu lista;
* građa mezofila listova od nepravilno organizovanih velikih i malih ćelija;
* građa žiga tučka.

## Sitematika roda
Rod *Orchidantha* broji između 15 i 18 vrsta. Najnovija molekularno filogenetska istraživanja ukazuju na to, da je broj vrsta veći od 16.

; spisak vrsta prema IPNI
* *O. borneensis* N.E.Br. (*Lowia borneensis* (N.E.Br.) Baker)
* *O. calcarea* M.R.Hend.*
* *O. chinensis* T.L.Wu
** *Orchidantha chinensis* var. *chinensis*
** *Orchidantha chinensis* var. *longisepala* (D.Fang) T.L.Wu
* *O. fimbriata* Holttum
* *O. foetida* Jenjitt. & K.Larsen
* *O. grandiflora* Mood & L.B.Pedersen
* *O. holttumii* K.Larsen
* *O. inouei* Nagam. & S.Sakai
* *O. insularis* T.L.Wu
* *O. laotica* K.Larsen
* *O. longiflora* Ridl. (*Lowia longiflora* Scort.)
* *O. maxillarioides* K.Schum. (*Protamomum maxillarioides* Ridl., *Lowia maxillarioides* (Ridl.) Baker)
* *O. quadricolor* L.B.Pedersen & A.L.Lamb
* *O. sabahensis* A.L.Lamb & L.B.Pedersen
* *O. siamensis* K.Larsen
* *O. suratii* L.B.Pedersen, J.Linton & A.L.Lamb
* *O. vietnamica* K.Larsen
* smatra se i sinonimom za vrstu *O. longiflora*

## Filogenija roda
Kladistički, Johansen (2005)  ukazuje na dve jasno odvojene monofiletske grupe vrsta:
# grupu sa Bornea, u okviru koje se naročito jasno izdvaja Sabah/Brunej klada
#* *O. holttumii, O. sabahensis, O. grandiflora, O. suratii, O. quadricolor*;
# grupu vrsta sa belim cvetovima koje rastu na malajskom poluostrvu
#* *O. maxillarioides, O. longiflora, O. siamensis, O. fimbriata*.

Grupa vrsta sa malajskog poluostrva pripada široj, moguće parafiletskoj grupi vrsta kopnene jugoistočne Azije. Ova grupa se geografski i filogenetski odvojila od ostrvske grupe verovatno tokom podizanja nivoa mora u oligocenu, čime su se razdvojili delovi jedinstvenog kopna Sundaland (koje je centar nastanka familije).

## Literatura

## Vanjske veze

* linkovi na serveru CSDL 
* World Checklist of Monocots
* Lowiaceae u Flori Kine (''Flora of China'')